Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: tartózkodási engedélyek iránti kérelmek intézésébe akár egyedileg, akár normatív módon beavatkozhassanak. Ezért az intézkedés 8. pontja ellentétes a 9/1994. (IV. 30.) BM rendelet
Paragraph Index: 203

tartózkodási engedélyek iránti kérelmek intézésébe akár egyedileg, akár normatív módon beavatkozhassanak. Ezért az intézkedés 8. pontja ellentétes a 9/1994. (IV. 30.) BM rendelet az idegenrendészeti hatáskörök megállapítására vonatkozó szabályaival. A főkapitány különös méltánylást érdemlő körülmények fennállásával kapcsolatos elvárása a Bács-Kiskun megyében tartózkodó külföldiek hátrányos megkülönböztetését eredményezi, ami az Alkotmány 70/A. §-ában megfogalmazott diszkriminációmentes elbánáshoz való jogával összefüggésben okoz visszásságot. VIII. A 10. pont első mondata értelmében az intézkedés kiadásának napján lépett hatályba és visszavonásig volt érvényes. Kiadásának napját illetően azonban sem az intézkedés címe, sem a hatálybalépését szabályozó rendelkezése nem adott eligazítást, de még keltezéssel sem látták el. Ezért a vizsgálat során még azt sem lehetett megállapítani, hogy az intézkedést az érintett szervek milyen időponttól kezdődően alkalmazták. A második mondat szerint az intézkedés rendelkezéseit az érintett személyi állománnyal kellett ismertetni. Ezzel a főkapitány az intézkedés megismerésének lehetőségét 1999/79/II. szám az idegenrendészeti szervek személyi állományára korlátozta, vagyis kísérletet sem tett arra, hogy az a külföldiek számára is hozzáférhető legyen, alkalmazására felkészüljenek. Az állampolgári jogok országgyűlési biztosa megállapította, hogy az intézkedés hatálybalépési időpontjának hiánya, valamint a megismerésére jogosult személyi kör korlátozása kizárta, hogy a tartózkodás engedélyezése iránti kérelmet benyújtó külföldiek magatartásukat a jog előírásaihoz igazítsák, ami az Alkotmány 2. § (1) bekezdésében szabályozott jogállamiságból eredő jogbiztonsághoz való joggal összefüggésben okoz visszásságot. A feltárt alkotmányos visszásságok megszüntetésére az állampolgári jogok országgyűlési biztosa 1998. augusztus 19-én ajánlást tett az országos rendőrfőkapitánynak. Ebben kezdeményezte, hogy az országos rendőrfőkapitány a Rendőrségről szóló 1994. évi XXXIV. tv. 6. § (2) bekezdés

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes